Șase candidaţi la actualele alegeri parlamentare au fost colaboratori ai Securităţii. O afirmă Consiliul Naţional pentru Studierea Arhivelor Securităţii, într-un comunicat de presă, după studiere datelor privind 5.164 de candidaţi.

Toţi cei șase au decizii definitive şi irevocabile în instanţă. Cel mai cunoscut dintre ei - cântăreţul de muzică populară Gheorghe Turda.

Cei șase candidați sunt: Andrei Alexandru (candidat ALDE în Bucureşti) - colaborator al Securităţii; Samuel Calotă (candidat ALDE în Teleorman) - colaborator al Securităţii; Ion Ganea (candidat PMP în Tulcea) – lucrător al Securităţii; Victor Manole (candidat PRU în Covasna) - colaborator al Securităţii; Anton Teodor Popovici (candidat PRU în Vaslui) - colaborator al Securităţii; Gheorghe Turda (candidat PRU pentru diaspora) - colaborator al Securităţii.

CNSAS menţionează că verificările candidaţilor la alegerile parlamentare din 11 decembrie continuă, urmând ca rezultatele să fie făcute publice pe măsură ce vor fi finalizate, conform legii.